పొన్నాడ వెంకట సతీష్ కుమార్

పొన్నాడ వెంకట సతీష్‌ కుమార్‌ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో ముమ్మిడివరం నియోజకవర్గం నుండి ఎమ్మెల్యేగా గెలిచాడు.

జననం, విద్యాభాస్యం 
పొన్నాడ వెంకట సతీష్‌కుమార్‌ 14 ఫిబ్రవరి 1973లో ఆంధ్రప్రదేశ్ రాష్ట్రం, తూర్పు గోదావరి జిల్లా,  ముమ్మిడివరం మండలం, ముమ్మిడివరం గ్రామంలో  సత్యారావు, రామానుజమ్మ దంపతులకు అగ్నికులక్షత్రియ సామజికవర్గంలో జన్మించాడు. ఆయన బీకాం వరకు చదువుకున్నాడు.

రాజకీయ జీవితం
పొన్నాడ వెంకట సతీష్‌కుమార్‌ కాంగ్రెస్ పార్టీ ద్వారా రాజకీయాల్లోకి వచ్చి 2009లో జరిగిన అసెంబ్లీ ఎన్నికల్లో కాంగ్రెస్ తరపున పోటీ చేసి తన సమీప ప్రత్యర్థి టీడీపీ అభ్యర్థి నడింపల్లి శ్రీనివాసరాజుపై గెలిచి తొలిసారి ఎమ్మెల్యేగా ఎన్నికయ్యాడు. ఆయన 2014లో పోటీకి దూరంగా ఉండి అనంతరం వైఎస్సార్ కాంగ్రెస్ పార్టీలో చేరి 2019లో జరిగిన ఎన్నికల్లో వైసీపీ అభ్యర్థిగా పోటీ చేసి 5547 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

ఆయన 2023 ఆగస్ట్ 25న తిరుమల తిరుపతి దేవస్థానం (టీటీడీ) బోర్డు సభ్యుడిగా నియమితుడయ్యాడు.

మూలాలు

ఆంధ్రప్రదేశ్ శాసన సభ్యులు (2019)
ఆంధ్రప్రదేశ్ శాసన సభ్యులు (2009)
తూర్పు గోదావరి జిల్లా రాజకీయ నాయకులు
తూర్పు గోదావరి జిల్లా నుండి ఎన్నికైన శాసన సభ్యులు
వై.యస్.ఆర్. కాంగ్రెస్ పార్టీ రాజకీయ నాయకులు